PUBLICACIONS DE L'INSTITUT DE CIÈNCIES 



Líeguminoses. 



G. i97.-Cracca. 



Anual, tronc de 2-6 dm., prim, ascendent, angulós, ramificat, glabre; 

 fulles de 5-7 parells de folíols oblongs o linears, escotats o truncats, mucro- 

 nats; circell ramificat, estipules heteromorfes, l'una linear, seníada, entera, 

 l'altra multipartida, en lacinies filiformes, simulant un pedal, peciolulada; 

 flors d'un blanc blavós, amb l'àpex de la carena tacat de negre, solitàries 

 sobre peduncles curtament aristats, més curts que les fulles; calze acampa- 

 nat, pubescent, de lacinies quasi iguals, lanceolato-acuminades, poc més llar- 

 gues que el tub; corol•la 1-2 veg. més llarga que el calze; llegum oblonga 

 (de 2-3 cm. :; 8-9 mm.), glabra, groguenca a la maturitat, bonyeguda, cur- 

 tament estipitada; 2-3 llevors globuloso-comprimides, rogenques, tacades de 

 negre; llombrígol igual a la -desena part de la circumferència. 



Geograjia. — Freqüent des d'alguns anys a les vores de la via fèrria des de Terrassa a 

 Manresa, segurament importada, però molt perfectament naturalisada. — Maig. 



790. — C. atropurpúrea Gr. et G. 



(0 atripurpúrea; ater, negre; purpureus, color 

 de porpra; pel que tenen de porpra negrós les 

 flors a l'àpex.) 



Sinonímia. — Matagats (a la Sellera, Cod.). 



Anual o bienal, tronc de 3-8 dm., difús o 

 filaire, ramificat, angulós, pubescent; fulles de 

 6-10 parells de folíols oblongs, obtusos, mucro- 

 nulats; estipules semisagitades, dentades; cir- 

 cells ramificats; flors d'un porpra negrós a l'àpex, 

 grans, que s'obren totes simultàniament, hori- 

 zontals i a la fi penjants, 4-10 en raïms uni- 

 laterals, plumosos abans de l'antesi, rombals, pròximament iguals a les 

 fulles; calze acampanat, pelut, de tub obliquament tallat, però apenes 

 pilós a la base, de lacinies desiguals, linear-alenades, les 2 superiors més 

 curtes, les inferiors iguals al tub; estàndard més llarg que les ales, ungla 

 ampla, el doble llarga que el llim; llegums oblongues (30 x 8-10 mm.), 

 penjants, peludes, groguenques a la maturitat, contretes en carpòfor més 

 curt que el tub del calze; llevors globuloso-comprimides, envellutades, 

 negres; llombrígol igual a la quinta part de la circumferència. 



Cracca atropurpúrea 



Geografia.— Camps i llocs herbosos: Pla de Barcelona, Prat, Castelldefels, Papiol, al 

 Vallès; S. Llorenç del Munt; Lloret i comarca de la Selva; Castelló d'Empuries. = Prov. de 

 Tarragona (Csta. Wbb.); litoral de Girona; fins a Sta. Coloma de Farnés, Santes Creus, 

 Dosquers (Vay.); Montseny, S. Feliu de Guíxols ÍBub.). — Maig-Juny. 



104 



